**Λιβαδειά 19 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-11ης Τακτικής Συνεδρίασης

 του Δημοτικού Συμβουλίου Λεβαδέων

Αριθμός απόφασης  **91**

 **ΘΕΜΑ:** **Εκδοση ψηφίσματος συμπαράστασης στον αγώνα των εργαζομένων στην ΕΑΒ.**

 Στη Λιβαδειά σήμερα την 10η Ιουνίου 2020, ημέρα Τετάρτη και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **10563/5-6-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Πούλου Γιώτα  |
|  |  Μητάς Αλέξανδρος | 2  | Γερονικολού Λαμπρινή  |
|  | Τσεσμετζής Εμμανουήλ  | 3 |  Παπαϊωάννου Λουκάς |
|  | Δήμου Ιωάννης  | 4 |  Μπαρμπέρης Νικόλαος |
|  | Αποστόλου Ιωάννης | 5 |  Πλιακοστάμος Κων/νος |
|  | Σάκκος Μάριος  | 6 |  Χέβα Αθανασία (Νάνσυ) |
|  | Νταντούμη Ιωάννα (Απών στο 2ο και στο 7ο Θέμα του Πίνακα των θεμάτων της Συνεδρίασης)  | 7 |  Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος (Απών στο 7ο Θέμα του Πίνακα των θεμάτων της Συνεδρίασης) |   |  |
|  | Φορτώσης Αθανάσιος |  |  |
|  |  Τζουβάρας Νικόλαος (Απών στο 7ο Θέμα του Πίνακα των θεμάτων της Συνεδρίασης) |  |  |
|  | Καράλης Χρήστος (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος (Αποχώρησε στο 4ο Θέμα του Πίνακα των θεμάτων της Συνεδρίασης) |  |  |
|  | Τουμαράς Βασίλειος |  |  |
|  | Κατής Χαράλαμπος (Απών στο 2ο Θέμα του Πίνακα των θεμάτων της Συνεδρίασης) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης , ο οποίος αποχώρησε στο 4ο ΘΗΔ.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο o δημοτικός σύμβουλος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. Τόλιας , για να θέσει προς συζήτηση ως εκτός ημερήσιας διάταξης θέμα σχετικά με την έκδοση ψηφίσματος συμπαράστασης προς τους εργαζομένους στην εταιρεία «ΕΑΒ» προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στον κ. Τόλια ο οποίος είπε, ότι με αφορμή την απεργιακή κινητοποίηση των εργαζομένων της εταιρείας «ΕΑΒ» για τη διάσωσή της και οι οποίοι δίνουν εδώ και καιρό μεγάλο αγώνα προάσπιση των δικαιωμάτων τους και χρειάζονται τη συμπαράσταση όλων των φορέων της περιοχής ,καλό είναι να εκφράσει και ο Δήμος μας τη συμπαράστασή του στο δίκαιο αυτό αγώνα.

 Κατόπιν των ανωτέρω ζήτησε από το σώμα την άμεση έκδοση ψηφίσματος συμπαράστασης προς τους εργαζομένους

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

 Το Δημοτικό Συμβούλιο με ομόφωνη απόφασή του αποφάσισε την συζήτηση του θέματος.

 Εκ μέρους της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κατατέθηκε η παρακάτω πρόταση ψηφίσματος :

*Το Δ.Σ. του Δήμου Λεβαδέων συμπαραστέκεται στο δίκαιο αγώνα των εργαζομένων της Ελληνικής Αεροπορικής Βιομηχανίας (ΕΑΒ).*

*Η ΕΑΒ είναι η μεγαλύτερη αεροναυπηγική και αμυντική εταιρεία της χώρας με κύρια αποστολή την υποστήριξη των ελληνικών ενόπλων δυνάμεων και κατά συνέπεια και της ΓΓΠΠ.*

*Αποτελεί, όμως, και αξιόπιστο συνεργάτη των διεθνώς πρωτοστατούντων αεροναυπηγικών εταιρειών, με τεχνολογίες αιχμής και πιστοποιημένες διαδικασίες παραγωγής.*

*Κύριο στήριγμά της, διαχρονικά, αποτελεί το άριστα καταρτισμένο και έμπειρο ανθρώπινο δυναμικό της, του οποίου η τεχνική ειδικότητα, η αποκτηθείσα εξειδίκευση, η τεχνική κατάρτιση, οι πιστοποιήσεις από διεθνείς οργανισμούς ανέδειξαν την ΕΑΒ σε επιχείρηση υψηλού τεχνολογικού επιπέδου με επιδόσεις εφάμιλλες των καλύτερων εταιρειών του κλάδου παγκοσμίως.*

*Όλοι οι εργαζόμενοί της εκτίθενται καθημερινά σε ποικίλους βιολογικούς, χημικούς, φυσικούς, ραδιενεργούς και άλλους παράγοντες, με αποτέλεσμα την όλο και περισσότερο εντεινόμενη κακή υγεία.*

*Εν μέσω λοιπόν μιας πρωτόγνωρης υγειονομικής κρίσης, της συνακόλουθής της οικονομικής, σε μια ιδιαίτερα δύσκολη γεωπολιτική συγκυρία, την έναρξη της αντιπυρικής περιόδου, τα υπό εξέλιξη προγράμματα F-16, P-3B, C-130, CL, κ.ά., η κυβέρνηση καταργεί το επίδομα ανθυγιεινής και επικίνδυνης εργασίας, καθώς και το σύνολο των μη μισθολογικών παροχών.*

*Η επιπλέον άδικη συρρίκνωση μισθών και εργασιακών κεκτημένων, που εξήγγειλε η κυβέρνηση, θέτουν σε κίνδυνο την ομαλή λειτουργία και οδηγούν σε περαιτέρω απαξίωση την ΕΑΒ.*

*Εκφράζουμε την συμπαράστασή μας στους εργαζόμενους και απαιτούμε μαζί τους:*

*- ένα σχέδιο ανάπτυξης και αναβάθμισής της, υπό δημόσιο έλεγχο, προς όφελος της εθνικής οικονομίας και της άμυνας της χώρας και*

*- την άρση της περικοπής του επιδόματος της επικίνδυνης και ανθυγιεινής εργασίας, καθώς και των μη μισθολογικών παροχών των εργαζόμενων.*

Ακολούθως ζήτησε το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας και κατέθεσε την παρακάτω πρόταση ψηφίσματος :

*ΠΡΟΤΑΣΗ ΨΗΦΙΣΜΑΤΟΣ*

*της ΛΑΪΚΗΣ ΣΥΣΠΕΙΡΩΣΗΣ ΛΙΒΑΔΕΙΑΣ*

 *Για συμπαράσταση του Δημοτικού Συμβουλίου Λιβαδειάς*

 *στον αγώνα τον εργαζομένων της ΕΑΒ*

*Η απαξίωση των τεράστιων παραγωγικών δυνατοτήτων της ΕΑΒ, αποτελεί ένα έργο όπου έχουν εναλλάξ πρωταγωνιστήσει όλες οι μέχρι σήμερα κυβερνήσεις ΝΔ, ΠΑΣΟΚ, ΣΥΡΙΖΑ, με τους δορυφόρους τους. Όλοι τους φρόντισαν η υπονόμευση να πηγαίνει ένα βήμα παραπέρα:*

* *Πέταξαν στα σκουπίδια σημαντικές δυνατότητες παραγωγής, όπως τα μη Επανδρωμένα Αεροσκάφη, οι ανεμογεννήτριες και πολλά άλλα.*
* *Ενίσχυσαν με πακτωλό χρημάτων διεθνή μεγαθήρια του κλάδου (LOCKHEED MARTIN), που εισπράττουν πακτωλό εκατοντάδων εκατομμυρίων ευρώ από το Ελληνικό Δημόσιο, για να αφήσουν ψίχουλα στην ΕΑΒ, η οποία υλοποιεί τα προγράμματα.*
* *Το πετσόκομμα των αποδοχών των εργαζομένων ξεκίνησε με τα πρώτα μνημόνια ΝΔ – ΠΑΣΟΚ, που επιπλέον άδειασαν την εταιρεία από το μεγάλο μέρος έμπειρου και εξειδικευμένου προσωπικού. Η κυβέρνηση του ΣΥΡΙΖΑ ψήφισε τον Ν. 4484/2017, τον οποίο χρησιμοποιεί σήμερα η ΝΔ για περεταίρω περικοπές των αποδοχών.*

 *Όλοι τους χρησιμοποίησαν και χρησιμοποιούν τη συνταγή του κοινωνικού αυτοματισμού, ότι δηλαδή το προσωπικό της ΕΑΒ είναι «βολεμένο» και «μη παραγωγικό», με αποτέλεσμα την άσχημη οικονομική κατάσταση της εταιρείας κ.λ.π.*

 *Αιτία της απαξίωσης της ΕΑΒ, η οποία πάει χέρι - χέρι με το πετσόκομμα των εργασιακών δικαιωμάτων σε αυτήν, είναι η πολιτική που δένει τα συμφέροντα της αμυντικής βιομηχανίας της χώρας με τις ΝΑΤΟϊκές και ευρωενωσιακές κατευθύνσεις. Οι οποίες εδώ και δεκαετίες προβλέπουν το στραγγαλισμό των «περιφερειακών» αμυντικών βιομηχανιών προς όφελος των κολοσσών του κλάδου.*

 *Η διέξοδος τόσο για την πραγματική προοπτική της αμυντικής βιομηχανίας όσο και για τους εργαζόμενούς της, βρίσκεται σε ένα ριζικά αντίθετο δρόμο ανάπτυξης. Βρίσκεται στη σχεδιασμένη ανάπτυξη της αμυντικής παραγωγής με κριτήριο την ικανοποίηση των αναγκών των εργαζομένων της χώρας και την υπηρέτηση των κυριαρχικών δικαιωμάτων της. Στην αποδέσμευση από τους δολοφονικούς συνασπισμούς του ΝΑΤΟ και της ΕΕ, οι οποίοι δεν αναγνωρίζουν τα κυριαρχικά δικαιώματα της Ελλάδας, σφυρίζουν αδιάφορα μπροστά στην επιθετικότητα της τουρκικής αστικής τάξης και υποδαυλίζουν τη σταθερότητα στην περιοχή.*

 *Σε αυτή την κατεύθυνση ένα δυνατό, ρωμαλέο κίνημα της εργατικής τάξης και των υπόλοιπων λαϊκών στρωμάτων, μπορεί να πάρει την υπόθεση στα χέρια του, να ανατρέψει τη δεινή σημερινή κατάσταση της ΕΑΒ και των εργαζομένων της.*

*Εκφράζουμε την συμπαράστασή μας στον αγώνα των εργαζομένων της ΕΑΒ, ενάντια στις νέες περικοπές που εξήγγειλε το Υπουργείο και για την μονιμοποίηση των συμβασιούχων.*

Τέλος εκ μέρους της δημοτικής αρχής κατατέθηκε το παρακάτω ψήφισμα το οποίο και αναγνώστηκε:

***ΨΗΦΙΣΜΑ ΣΥΜΠΑΡΑΣΤΑΣΗΣ ΓΙΑ ΤΗΝ ΕΑΒ***

*Το Δ.Σ. του Δήμου Λεβαδέων συμπαραστέκεται στο δίκαιο αγώνα των εργαζομένων της Ελληνικής Αεροπορικής Βιομηχανίας (ΕΑΒ).*

*Η ΕΑΒ είναι η μεγαλύτερη αεροναυπηγική και αμυντική εταιρεία της χώρας με κύρια αποστολή την υποστήριξη των Ελληνικών ενόπλων δυνάμεων και κατά συνέπεια και της ΓΓΠΠ.*

*Αποτελεί, όμως, και αξιόπιστο συνεργάτη των διεθνώς πρωτοστατούντων αεροναυπηγικών εταιρειών, με τεχνολογίες αιχμής και πιστοποιημένες διαδικασίες παραγωγής.*

*Κύριο στήριγμά της, διαχρονικά, αποτελεί το άριστα καταρτισμένο και έμπειρο ανθρώπινο δυναμικό της, του οποίου η τεχνική ειδικότητα, η αποκτηθείσα εξειδίκευση, η τεχνική κατάρτιση, οι πιστοποιήσεις από διεθνείς οργανισμούς ανέδειξαν την ΕΑΒ σε επιχείρηση υψηλού τεχνολογικού επιπέδου με επιδόσεις εφάμιλλες των καλύτερων εταιρειών του κλάδου παγκοσμίως.*

*Όλοι οι εργαζόμενοί της εκτίθενται καθημερινά σε ποικίλους βιολογικούς, χημικούς, φυσικούς, ραδιενεργούς και άλλους παράγοντες, με αποτέλεσμα την όλο και περισσότερο εντεινόμενη κακή υγεία.*

*Η συνέχιση λειτουργίας της Ελληνικής Αεροπορικής Βιομηχανίας (ΕΑΒ) είναι προς όφελος της χώρας και των εργαζομένων της, οι οποίοι πρέπει να προστατευθούν τόσο εργασιακά όσο και οικονομικά.*

*Εκφράζουμε την συμπαράστασή μας στους εργαζόμενους και απαιτούμε μαζί τους:*

*- ένα σχέδιο ανάπτυξης και αναβάθμισής της, που θα εξασφαλίζει την ομαλή λειτουργία της προς όφελος της εθνικής οικονομίας και της άμυνας της χώρας και*

*- την προστασία των εργασιακών και οικονομικών κεκτημένων όλων των εργαζομένων της.*

- Ο δημοτικός σύμβουλος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. Τόλιας ζήτησε να συμπεριληφθεί στο ψήφισμα που θα εκδοθεί από το Δημοτικό Συμβούλιο να προστεθεί και το παρακάτω κείμενο –πρόταση :

- την άρση της περικοπής του επιδόματος της επικίνδυνης και ανθυγιεινής εργασίας, καθώς και των μη μισθολογικών παροχών των εργαζόμενων.

 Ύστερα από τα παραπάνω η Δημοτική Αρχή έκανε αποδεκτό το παραπάνω αίτημα .

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι η παράταξή του εμμένει στο ψήφισμα που κατέθεσε αλλά δεν καταψηφίζει το τελικά διαμορφωμένο ψήφισμα και εν προκειμένω ψηφίζει λευκό.

Κατόπιν των ανωτέρω ο Πρόεδρος έθεσε σε ψηφοφορία το διαμορφωθέν ψήφισμα της δημοτικής αρχής μετά την πρόταση της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ»

Υπέρ της πρότασης ψήφισαν οι δημοτικοί σύμβουλοι κ.κ. 1)Καλογρηάς Αθανάσιος, 2) Τσεσμετζής Εμμανουήλ, 3) Σάκκος Μάριος, 4) Γιαννακόπουλος Βρασίδας , 5) Αποστόλου Ιωάννης, 6) Καράβα Χρυσοβαλάντου, ,7) Μητάς Αλέξανδρος, 8)Δήμου Ιωάννης, 9)Νταντούμη Ιωάννα 10) Μερτζάνης Κων/νος 11) Σαγιάννης Μιχαήλ 12) Κυπραίος Χρήστος 13) Γαλανός Κων/νος, 14) Τόλιας Δημήτριος, 15) Φορτώσης Αθανάσιος,16) Καπλάνης Κων/νος 17) Τζουβάρας Νικόλαος 18) Καράλης Χρήστος 19) Καραμάνης Δημήτριος 20) Τουμαράς Βασίλειος, 21) Κατής Χαράλαμπος .

Λευκό ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Μπράλιος Νικόλαος 4) Αλεξίου Λουκάς 5) Τσιφής Δημήτριος.

Στη συνέχεια ο Πρόεδρος έθεσε σε ψηφοφορία το ψήφισμα που κατέθεσε η παράταξη «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ»

Υπέρ του ψηφίσματος ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος 3) Μπράλιος Νικόλαος 4) Αλεξίου Λουκάς 5) Τσιφής Δημήτριος.

Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3) Σάκκος Μάριος, 4) Γιαννακόπουλος Βρασίδας , 5) Αποστόλου Ιωάννης, 6) Καράβα Χρυσοβαλάντου, ,7) Μητάς Αλέξανδρος, 8)Δήμου Ιωάννης, 9)Νταντούμη Ιωάννα 10) Μερτζάνης Κων/νος 11) Σαγιάννης Μιχαήλ 12) Κυπραίος Χρήστος 13) Γαλανός Κων/νος, 14) Τόλιας Δημήτριος, 15) Φορτώσης Αθανάσιος,16) Καπλάνης Κων/νος 17) Τζουβάρας Νικόλαος 18) Καράλης Χρήστος 19) Καραμάνης Δημήτριος 20) Τουμαράς Βασίλειος, 21) Κατής Χαράλαμπος .

Το Δημοτικό Συμβούλιο αφού έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη θετική ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 , καθώς και τη μεταξύ των μελών του συζήτηση σύμφωνα με τα πρακτικά
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Τα προτεινόμενα εκ μέρους των παρατάξεων ψηφίσματα.
* Την διενεργηθείσα συζήτηση και των μελών του Δημοτικού Συμβουλίου καθώς και τις διεξαχθείσες ψηφοφορίες.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος

 Το Δ.Σ. του Δήμου Λεβαδέων συμπαραστέκεται στο δίκαιο αγώνα των εργαζομένων της Ελληνικής Αεροπορικής Βιομηχανίας (ΕΑΒ).

Η ΕΑΒ είναι η μεγαλύτερη αεροναυπηγική και αμυντική εταιρεία της χώρας με κύρια αποστολή την υποστήριξη των Ελληνικών ενόπλων δυνάμεων και κατά συνέπεια και της ΓΓΠΠ.

Αποτελεί, όμως, και αξιόπιστο συνεργάτη των διεθνώς πρωτοστατούντων αεροναυπηγικών εταιρειών, με τεχνολογίες αιχμής και πιστοποιημένες διαδικασίες παραγωγής.

Κύριο στήριγμά της, διαχρονικά, αποτελεί το άριστα καταρτισμένο και έμπειρο ανθρώπινο δυναμικό της, του οποίου η τεχνική ειδικότητα, η αποκτηθείσα εξειδίκευση, η τεχνική κατάρτιση, οι πιστοποιήσεις από διεθνείς οργανισμούς ανέδειξαν την ΕΑΒ σε επιχείρηση υψηλού τεχνολογικού επιπέδου με επιδόσεις εφάμιλλες των καλύτερων εταιρειών του κλάδου παγκοσμίως.

Όλοι οι εργαζόμενοί της εκτίθενται καθημερινά σε ποικίλους βιολογικούς, χημικούς, φυσικούς, ραδιενεργούς και άλλους παράγοντες, με αποτέλεσμα την όλο και περισσότερο εντεινόμενη κακή υγεία.

Η συνέχιση λειτουργίας της Ελληνικής Αεροπορικής Βιομηχανίας (ΕΑΒ) είναι προς όφελος της χώρας και των εργαζομένων της, οι οποίοι πρέπει να προστατευθούν τόσο εργασιακά όσο και οικονομικά.

Εκφράζουμε την συμπαράστασή μας στους εργαζόμενους και απαιτούμε μαζί τους:

- ένα σχέδιο ανάπτυξης και αναβάθμισής της, που θα εξασφαλίζει την ομαλή λειτουργία της προς όφελος της εθνικής οικονομίας και της άμυνας της χώρας και

- την προστασία των εργασιακών και οικονομικών κεκτημένων όλων των εργαζομένων της.

- την άρση της περικοπής του επιδόματος της επικίνδυνης και ανθυγιεινής εργασίας, καθώς και των μη μισθολογικών παροχών των εργαζόμενων.

**Η απόφαση πήρε τον αριθμό 91/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
| Φορτώσης Αθανάσιος |   |
|  Τζουβάρας Νικόλαος  |  |
| Καράλης Χρήστος  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Μπράλιος Νικόλαος  |  |
| Τσιφής Δημήτριος  |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |
|  |  |